Mustvaeras
Mustvaeras (Melanitta nigra) on partlaste sugukonda kuuluv veelinnuliik. Ta on peaaegu rongasuurune, üleni musta (isaslind) või tumepruuni (emaslind) sulestikuga. Pesitseb tundravööndis. Eestist rändab läbi sadade tuhandetena mööda põhjarannikut. Kaal kuni 1,5 kg. Eestis hinnatakse mustvaera talvist arvukust 100–1000 isendile. Ida-mustvaerast on peetud mustvaera alamliigiks.